ปาดเหงื่อ! OR-BCP ปรับราคา “เบนซิน” 60 สต.- ดีเซลพรีเมี่ยม 1.40 บ. พรุ่งนี้
ปาดเหงื่อ! OR-BCP ปรับขึ้นราคา “เบนซิน-แก๊สโซฮอล์” ลิตรละ 60 สต. “ดีเซลพรีเมี่ยม” ขึ้นลิตรละ 1.40 บ. มีผลวันพรุ่งนี้เวลา 05.00 น. เป็นต้นไป
ปาดเหงื่อ! OR-BCP ปรับขึ้นราคา “เบนซิน-แก๊สโซฮอล์” ลิตรละ 60 สต. “ดีเซลพรีเมี่ยม” ขึ้น 1.40 บ. บ. มีผลวันพรุ่งนี้เวลา 05.00 น. เป็นต้นไป
3 พ.ค. 2565

บริษัท ปตท. น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซินและแก๊สโซฮอล์ทุกชนิด 0.60 บาท/ลิตร และดีเซลพรีเมี่ยม ปรับขึ้น 1.40 บาท/ลิตร ส่วนกลุ่มดีเซลทุกชนิดคงเดิม มีผลวันพรุ่งนี้ (4 พ.ค.) เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ น้ำมันเบนซิน ออกเทน 95 ของ PTT Station ราคาลิตรละ 47.66 บาท, แก๊สโซฮอล์ 95 ลิตรละ 40.25 บาท, แก๊สโซฮอล์ 91 ลิตรละ 39.98 บาท, E20 ลิตรละ 39.14 บาท และ E85 ลิตรละ 33.44 บาท ส่วนน้ำมันดีเซล B7 , B10 และ  B20  ลิตรละ 31.94 บาท, ดีเซลพรีเมี่ยม B7 ลิตรละ 39.36 บาท/ลิตร
